Ribe Stifts Adresseaviser, 1834-11-07
Udenlandske Efterretninger. Spanien. Endnu er det ubekiendt, hvilket Udfald Finantsforhandlingerne have faaet, og om Procuraderes have ladet sig bevæge til at antage Procereskammerets Modificationer. Hvad Anerkjendelsen af det guebhardske Laan angaaer, tvivlede man i Madrid meget om, at dette vilde skee, og det saameget mere, som d Hr. Galliano og Arguelles, disse for Dygtighed og Charakteerfasthed ligemeget bekiendte Oppositions mænd, vare udvalgte til Medlemmer af den Commission, som Procuradores havde beskikket til at underhandle med den af Proceres ligeledes udnævnte Commission. - Forhandlingerne i Procuradoreskammeret foranledigede iøvrigt en, for Exministeren Hr. Burgos meget ubehagelig, Episode. Denne Mand beskyldes nemlig for, at han ved Underhandlingerne saavel om det guebhardske som om de senere kongelige Laan, til hvis Afslutning han var sendt til Paris, har gjort sig skyldig i skammelige Underslæb og været tilgængelig for enhver Bestikkelse. Høist upassende har man derfor fundet, at en saadan Mand blev Medlem, først af Cabinettet, derefter af Rigets første Kammer; men a ventede dog, at han vilde have saamegen Følelse for det Sømmelige, at han under disse Forhandlinger vilde udeblive fra Kammeret. Da han desuagtet indtraadte i Forsamlingen, reiste sig General RicardoAlava, en Cortes-Deputeret fra 1823, og androg paa, at, da der paa Hr. Burgos hvilede en saa svær Mistanke om Deelagtighed i de infame Bedragerier, som havde fundet Sted ved alle, siden 1823 afsluttede, Laan, saa tillod Kammerets Ære ikke, at han blev optagen i dets Midte, inden dan havde renset sig for slige nærgaaende beskyldninger. Uagtet Hr. Burgos's Protest, blev dette Andragende eenstemmig antaget, og han saae sig nødt til at fortade Kammeret. Siden er en af Proceres og Procuradores bestaaende Commission nedsat, for at undersøge disse beskyldninger, og Hr. Burgos søger imidlertid at forsvare sig i Smaaskrifter og Avisartikler og navnlig at fremhæve Uretfærdigheden af det mod ham i Kammeret udviste Forhold. - Hoftidenden af 21de f. M. indeholder et Decret, ifølge hvilket alle Tilbud, det nye Laan angaaende, skulle være indgivne til d. 20 Nov. Dette Decret gjorde stor Opsigt, fordi Løven, som bemyndiger Regjeringen til at contrahere dette Laan, endnu ikke var antagen af begge Kamre. Ved et andet Deret er befalet, at Borgergarder skulle organiseres, for at vaage over den offentlige Rolighed, qvæle oprørske Forsøg i Fødselen, samt forrette Garnisonstjeneste og anden Tjeneste, hvor det maatte behøves. Et tredie Decret anordner Confiskation af Jnsurgenternes Godser, hvoraf dog Saameget skal holdes tilbage, som kan udfordres til deres Familiers nødvendige Underholdning; det Øvrige skal anvendes til Skadeserstatning for dem, som have lidt ved Jnsurrectionen, samt til Nationalgjældens Afbetaling. Procuradores-Kammeret har antaget en Petition om en Forbedring af dets Reglement. En ny Petition af stor Vigtighed var i Vente; den skal andrage paa Anerkjendelse og Execution af alle, i Aarene 182023 anordnede, Salg af geistlige Godser. National har følgende særdeles vigtige Anmældelse, men som vel trænger til nærmere Stadfæstelse, at D. Carlos er, under Navn af Carl d. 5te, offentlig bleven anerkjendt i Neapel, som Konge af Spanien og Jndien; at hans Gesandt Hr. v. Toledo er modtagen ved det derværende Hof med alle den diplomatiske Erikettes Former, samt at den neapolitanske Regjering har underrettet de nordiske Magter og sine Bevæggrunde til dette Skridt og opfordret dem til at følge Exemplet. – Fra de nordlige spanske Provindser ere Efterretningerne høist ubetydelige; det lader til, at hvad der fortaltes om Lorenzos Tab, har været enten falsk eller overdrevet.